Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: szóló 9000/1946. (VII. 28.) ME rendeletbõl csak közvetetten lehet megállapítani, mi a „nemzeti fizetõeszköz”, másrészt a rendeleti szintû szabályozás biztosan nem elégíti ki
Paragraph Index: 507

1. Az Mnbtv. 4. § (2) bekezdése szerint „Az MNB kizárólagosan jogosult bankjegyés érmekibocsátásra”. Ugyanezen törvény 31. § (1) bekezdése az MNB e jogkörét konkretizálja és kibõvíti a bankjegyek és érmék kibocsátására, bevonására, címletüknek és külsõ kiállításuk tárgykörére is, valamennyi tekintetben lehetõvé téve a „hirdetmény”-nyel történõ közzétételt. Az Mnbtv. 31. § (2) bekezdése kifejezetten csak arról szól, hogy „[A]z MNB által kibocsátott bankjegyeket és érméket magyar törvényes pénznemben teljesítendõ fizetésnél mindenki köteles névértékben elfogadni”; hallgat ugyanakkor az érmék és bankjegyek bevonásáról, valamint a bevonáshoz kapcsolódó átváltási kötelezettségrõl és a bevonás egyéb jogkövetkezményeirõl. Álláspontom szerint a hirdetmény ténylegesen (a gyakorlatban) maga vált szabályozási formává: nem csupán közzéteszi egy mögötte álló, alapjául szolgáló döntésnek a tartalmát [arról egyébként, hogy ez jogforrás lenne, az Mnbtv. 31. § (1) bekezdése hallgat], hanem azt — éppen ilyen tartalmú jogszabály hiányában — egyenesen maga konstituálja. „Jogszabálykénti” viselkedésére utal az a körülmény is, hogy hovatovább már kialakulóban van a saját, normatív viselkedése is. [Lásd pl. a 10/2000. (MK 111.) MNB hirdetményt az 5000 forintos címletû bankjegyek bevonásáról szóló 2/1999. (MK 23.) MNB hirdetmény „módosításáról”.] 1.1. A formai vizsgálaton túl a hirdetmények tartalmilag normatív karaktere különösen nyilvánvaló a pénzbevonásról szóló (és így aligha csak a „közzétételt” felvállaló) hirdetményeknél, amelyek az Mnbtv. 31. § (1) bekezdésén túlmenõen — álláspontom szerint — ugyancsak minden, akár a gazdasági életben részt vevõ, akár a mindennapokban tömegesen elõforduló, csekélyebb jelentõségû, készpénzben teljesítendõ szerzõdést kötõ jogalanyra is tartalmaznak normatív rendelkezéseket. Álláspontom alátámasztására néhányat idézek az indítvánnyal érintett, illetve jelenleg is „alkalmazandó” hirdetmények közül:

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes